分类：文化/艺术-文学
问题：描写风景名胜的著名诗句 
回答：望庐山瀑布
李白
日照香炉生紫烟，遥看瀑布挂前川。
飞流直下三千尺，疑是银河落九天。

黄鹤楼
崔颢
昔人已乘黄鹤去，此地空余黄鹤楼。 
黄鹤一去不复返，白云千载空悠悠。 
晴川历历汉阳树，芳草萋萋鹦鹉洲。 
日暮乡关何处是？烟波江上使人愁！ 

登金陵凤凰台
李白
凤凰台上凤凰游，凤去台空江自流。 
吴宫花草埋幽径，晋代衣冠成古丘。 
三山半落青天外，二水中分白鹭洲。 
总为浮云能蔽日，长安不见使人愁。 


杜甫
望岳
岱宗夫如何？齐鲁青未了。
造化钟神秀，阴阳割昏晓。
荡胸生层云，决眦入归鸟。
会当凌绝顶，一览众山小。


登鹳鹊楼
王之涣
白日依山尽，黄河入海流。
欲穷千里目，更上一层楼。

步出夏门行（观沧海）
曹操
东临碣石，以观沧海。
水何澹澹，山岛竦峙。
树木丛生，百草丰茂。
秋风萧瑟，洪波涌起。
日月之行，若出其中；
星汉灿烂，若出其里。
幸甚至哉，歌以咏志。

还有许多，不再列举！